google/wiki40b huggingface dataset:
Oressinoma

Utseende

Middelsstore, brune og hvite sommerfugler med rundede vinger, uten øyeflekker. Bakvingens ytterkant er bølgete. Oversiden er mørkbrun med et bredt, hvitt tverrbånd som er tilspisset i begge ender slik at det ikke helt når for- og bakkanten av vingene. Undersiden er tegnet som oversiden bortsett fra at grunnfargen er gråbrun-vatret, og at det er en lett bølgete, oransje kantlinje langs ytterkanten.

Levevis

Larvene lever på halvgress (Cyperaceae) i slekten Cyperus.
De voksne sommerfuglene unngåt solskinn, og flyr når det er overskyet eller holder sge inne i skyggen. Disse artene lever i høytliggende regnskog og tåkeskog, mellom 700-2400 meter over havet.

Utbredelse

Slekten er utbredt i det vestlige Mellom- og Sør-Amerika, fra Costa Rica i nord til Bolivia i sør.
Traktbegerkulturen

Kjennetegn og levninger

Kulturen har sitt navn etter keramikk med et spesielt utseende: Begerlignende kar med traktformede åpninger.
Det var skikk å ofre redskaper i myrer og vatn. I Sverige har de funnet 10 000 flintøkser, og nesten av alle disse ble trolig ofret i vann. Noen slike er også funnet i Norge.
Gravskikken endres, og man begynner å gravlegge sine døde i megalittgraver (storsteinsgraver). Dette skjedde først på de danske øyene, særlig Sjælland, i form av gravlegginger i små steinkammer, såkalte dysser. De var runde eller rektangulære jordhauger som ofte skulle romme bare en enkelt begravelse.

Dysser

Dysse er en dansk betegnelse på megalitt- eller storsteinsgraver fra yngre steinalders traktbegerkultur. En dysse består av et gravkammer, omgitt av en rekke store randsteiner. Hvis haugen eller steinkretsen er rund kalles det en runddysse, og er den rektangulær benevnes den langdysse. Runddyssens ene gravkammer ligger nesten alltid midt i anlegget (10-15 m i diameter), mens langdyssen, som kan være over 100 m lang, ofte har flere sideliggende kamre. Gulvet i dyssekammeret kan være dekket med skjørbrent flint.
Etter hvert endret gravene form og til en viss grad funksjon. De utviklet seg til fellesgraver for en familie eller en slekt, såkalte jettestuer.

Ganggraver

Ganggrav (dansk jættestue, svensk gånggrift) er et gravkammer av stein som er dekket av en jordhaug. Enmanns-kamrene kalles dysser. De store steingravene kalles ganggraver (jettestuer), og man har funnet opp til ca. 400 skjelett i en jettestue på Langeland.

Hellekister

Den tredje og yngste formen er hellekister (svensk hällkistor). Det er avlange og firkantede gravbygninger, bygd av oppreiste steiner med overliggende heller.

Utbredelse

Traktbegerkulturen var utbredt over Nord- og Sentral-Europa fra det sørlige Norge til den tsjekkisk-østerrikske grense og fra Nederland til Ukraina.
Innenfor traktbegerkulturens utbredelsesområde kan det utskilles i alle fall fire store grupper, nemlig en i det vestlig omfattende området fra den nedre Rhinen og Nordsjøen til Elben, en sørlig, som går fra Midt-Tyskland helt over til Ukraina, en østlig med tyngde i det midtre og nordlige Polen og endelig en stor nordlig gruppe som omfattet Nordøst-Tyskland inklusive Schleswig-Holstein, Danmark, Sør- og Midt-Sverige (opp til Värmland og Uppland) og deler av Sør-Norge. 
Michelsbergkultulturen langs Rhinen, øvre Weser og øvre Elben representerer muligens en femte stor gruppe av traktbegerkulturen.
Baqên

Baqên (kinesisk: 巴青县; pinyin: Bāqīng Xiàn) er et fylke i prefekturet Nagqu i den autonome region Tibet i Folkerepublikken Kina.
Befolkningen var på 35 585 innbyggere i 1999.

Samferdsel

Kinas riksvei 317 løper gjennom området. Den fører fra Chengdu i Sichuan til Nagqu i Tibet.
Boikott

Boikott er en handling hvor man frivillig frastår å bruke, kjøpe eller handle med en person, organisasjon eller et land som et uttrykk for protest, vanligvis for sosiale eller politiske årsaker. Hensikten med en boikott er å påføre økonomisk tap på målet, eller å indikere en moralsk indignasjon, å forsøke å tvinge målet til endre en forkastelig oppførsel. Tidvis kan en boikott være en form for aktivisme hos konsumenter.
Boikott mellom land er kjent som embargo.

Bakgrunn

Boikott er en fornorskning av det engelske ordet boycott. Begrepet stammer fra den engelske avisen Daily Mail, som i 1880 publiserte en artikkel med overskriften «BOYCOTT». Artikkelen handlet om irske bønders organiserte motstand mot en engelsk godsforvalter og kaptein ved navn Charles Cunningham Boycott som arbeidet for en fraværende eier, John Crichton, 3. jarl Erne. Da høstingen hadde vært lav dette året, tilbød lord Erne sine leietakere 10 prosent reduksjon i sine leieavtaler, men i september dette året krevde leietakerne 25 prosent reduksjon, noe lord Erne nektet.
Kaptein Boycott ble det første målet for en «boikott», ettersom ingen ville ta arbeid på godset han forvaltet. Avlingen var nær ved å råtne, men 50 mann eskortert av 1000 soldater fikk etter hvert reddet avlingen. Boycott forsøkte deretter å kaste ut 11 leietakere fra landområdet. Den irske politikeren Charles Stewart Parnell holdt en tale i byen Ennis hvor han foreslo at framfor å gripe til vold skulle alle i lokalsamfunnet sky arbeidstakeren. Til tross for den kortvarige økonomiske vanskelighetene som skjedde grunnet denne kollektive handlingen, ble Boycott snart isolert – hans arbeidere sluttet å arbeide på markene og stallene, og i godshuset. Lokale forretningsmenn sluttet å handle med ham, og den lokale postmannen nektet å avlevere post.
Tore Pang

Tore Pang er artistnavnet til Tore Arholm Tobiassen (født 22. august 1984), en rapper fra Stavanger som også er medlem av gruppa Kriminell Kunst. Tobiassen har i tillegg bidratt til andre mixtapes, laget musikk til dokumentaren "Tilstand: Ustabil" og spilt konserter over hele landet. Tore Arholm Tobiassen er daglig leder for Xplosif Hiphop Festival.
Tobiassen begynte som rapper i den engelskspråklige gruppen Underdogs i 2004, men startet kort tid etter gruppen Kids for Kriminell Kunst (som senere ble forkortet til Kriminell Kunst) sammen med Gisle bin Larsen, Wayne Jenzky og DJ DonDecks, hvor alle tekster skulle være på Stavangerdialekt. Underdogs ble oppløst og Tobiassen flyttet sammen med Kriminell Kunst-medlem DJ DonDecks og rapperen Shameer, hvor de bygget det som etterhvert ble Manisk Lyd Studio. Her laget de blant annet Kriminell Kunst sin første mixtape "Kriminell Mixtape" og Skurke Spretts EP "Sprett, drøgs & Rock'n'Roll". Manisk Lyd jobbet med blant annet Afeeliated, Lave Giraffer, Spinkel og Mikki.  
I dag er Pang driver av plateselskapet STVG Kartell.
Newa

Newa eller prachalit er en nepalsk skrift og en abugida som benyttes til å skrive nepal bhasa, sanskrit og pāli. Forskjellige publikasjoner blir fortsatt publisert i denne skriften, deriblant Sikkim Herald og bulletinen til regjeringen i Sikkim (Newari-versjonen).
Solanin

Solanin eller α-Solanin er et glykolalkaloid som forekommer naturlig i alle planter i søtvierfamilien som en beskyttelse mot angrep av sopper og bakterier. Det er svært giftig både for mennesker og dyr, selv i små doser.
Potetknoller som utsettes for lys vil få en økning i solanin-innhold. Knollen vil da få en grønnaktig farve, og er ikke egnet til å spise. Den grønne farven skyldes ikke solanin, men klorofyll som også dannes når potetknoller utsettes for lys, farven er altså en indikasjon på at knollen har vært utsatt for lys. Solaninet i knollen kan ikke fjernes ved å skjære vekk de grønne delene av knollen.
Rå, grønne tomater inneholder også solanin.
Bakhtiarere

Bakhtiarere (persisk: بختیاری) er en iransk lurisk stamme. De snakker bakhtiari, en sørvestlig iransk dialekt innenfor det luriske språk.

Beskrivelse

En liten prosent av bakhtiarerne er fortsatt nomader som driver med sauehold og er på vandring mellom sommerboplassene (sardsīr eller yaylāq) og vinterboplassene (garmsīr eller qishlāq). Beregninger på deres antall varierer i stor grad. Bakhtiarerne er hovedsakelig bosatt i den iranske provinsen Chahar Mahaal og Bakhtiari, men også i deler av Khuzestan, Luristan og Isfahan, i sistnevnte hovedsakelig konsentrert i den østlige delen.
Solkrem

Solkrem er en krem som man smører seg inn med før man utsettes for kraftig sol for å forhindre solbrenthet og UV-stråler som kan fremkalle hudkreft. Solkrem forebygger aldring av huden, rynker og gjør at huden ikke flasser av og blir brent. I noen grad regner man også med at filtrene forebygger hudkreft, men at overdreven soling bør unngås selv om man smører huden med solkrem. 
Moderne solkrem inneholder kjemiske UVA og/eller UVB filtre. Før 1938 inneholdt solkremer kun såkalt fysisk solfilter. Zinkoksid og titandioksid er blant de mest kjente. Fysisk solfilter brukes også i enkelte moderne solkremer i tillegg til de kjemiske.
UVA-filter beskytter mot ultrafiolette stråler med bølgelengder mellom 320 og 400 nanometer. Disse strålene vil over lang tid bryte ned huden og overdreven soling uten beskyttelse sies å kunne gi tidlig aldring. Av denne grunn brukes også et UVA-filter i mange ansiktskremer. 
UVB-filter beskytter mot ultrafiolette stråler med bølgelengder mellom 290 og 320 nanometer. Det er denne strålingen som gir hurtig effekt på huden, i litt for store doser som solbrenthet. 
I tillegg til krem finnes det også spray, gel og lotion som har tilsvarende, solbeskyttende egenskaper. Enkelte solkremer er satt sammen slik at de beholder effekten selv om brukeren bader eller svetter.

Solfaktor

Solfaktor, på engelsk kalt sun protection factor (SPF), er et mål på styrken av et solfilterpreparat, det vil si hvor godt for eksempel en solkrem beskytter mot skadelig UVB-stråling fra sola. Begrepet SPF ble introdusert i 1962 og er i dag en etablert standard alle seriøse produsenter verden over forholder seg til.
Solfaktoren angir hvor mange ganger lenger en kan utsette seg for sollys hvis en bruker preparatet i forhold til hvis en ikke bruker det. En solfaktor på for eksempel 5 betyr at en kan være i sola fem ganger lenger enn uten solkrem og likevel oppnå samme solingseffekt.

Bivirkninger

Opprinnelig ble de kjemiske UV-filtrene i solkremer tilskrevet utelukkende positive egenskaper. Med forskning og viten er disse etter hvert noe mer omdiskuterte og tildels omstridte, først og fremst evnen til å beskytte mot hudkreft. Dessuten settes det spørsmålstegn ved om enkelte av de syntetiske substansene i solfiltrene kan være kreftfremkallende. Man fokuserer også på mulige, forsterkede og uønskede nedbrytningsprosesser i huden som følge av påvirkning fra substanser i filtrene.
Videre ansees det uheldig at solfiltre med faktor 8 eller høyere forhindrer dannelse av naturlig vitamin D i huden. Man har også funnet at enkelte av substansene, f.eks benzofenon, trenger dypt ned i huden og går inn i blodbanen og kan spores i urin. Forskere arbeider nå mye med å finne en balanse mellom de kreftfremkallende og -beskyttende egenskapene som er påvist ved kjemiske solfiltre.
Glimmer

Glimmer (fra engelsk og tysk: glimre; «noe som skinner, glans», også kalt kråkesølv) er en gruppe mineraler som vanligvis opptrer i tynne flak. Glimmermineralene tilhører sjiktsilikatene. De har særegne kløvegenskaper og kan lett deles opp i enda tynnere og tynnere flak. 
Glimmer er mye mykere enn kvarts og feltspat. Sammen utgjør disse mineralene bestanddeler av granitt. De to vanligste glimmermineralene er muskovitt og biotitt.
Kråkesølv er en uformell betegnelse for sølvaktige, blanke skjell, blad eller plater av fargeløs glimmer, ofte muskovitt. Glimmer har en metallisk glans.

Bruk

Før i tiden brukte man glimmer til vindu i ovner.
Glimmer tåler høy varme og er en god isolator derfor har den blitt mye brukt til pakninger i elektriske apparater som  brødristere, og annet elektrisk materiell som skal tåle høy temperatur.
Også benyttet som solfilter ved tidlig astronomisk navigasjon som alternativ til soting av glass for å redusere direkte sollys i øynene ved avlesning av solhøyden.
The Color of Money

Handling

Det har gått 25 år siden Fast Eddie Felson ble tvunget til å gi opp biljard. Han er nå en sjarmerende salgsmann for kjente brennevinsmerker, og besøker også jevnlig biljardhaller. En dag oppdager han unge Vincent Laurie, en ung gutt med et enormt talent. Han innsert imidlertid at han trenger trening – blant annet må han lære å tape. "Fast" Eddie tar på seg oppgaven med å trene ham og sammen reiser de mot en stor turnering i Atlantic City. På veien stopper de i ulike byer for at Vincent skal få trening, men Eddie har en utfordrende oppgave, for det er slett ingen mønsterelev han har med å gjøre.
Higakikaisen

Higakikaisen var en regional variant av den japanske skipstypen bezaisen for frakt mellom Osaka og Edo i Edo-perioden 1603-1868.
Navnet kom av gjerdestakittet på skipssidene, som i motsetning til andre varianter hadde forskjellige form. Higakikaisen hadde diamant-form på sitt gjerde. Gjerdestakittet ble reist på de tvergående bjelkene som stakk ut av skroget, og dermed gav «den japanske djunken» et særpregent utseende i møte med de første, vestlige besøkerne.

«Naniwa Maru»

En rekonstruksjon ble bygget i 1990-årene basert på et higakikaisen seilfartøy fra Edo-perioden for å teste seilegenskapene på denne varianten av bezaisenskipene før den ble satt på land som et museumskip i Osaka Maritime Museum.
Den var på 30 meter i lengde med en mast på 27,5 meter i høyde samt en vekt på 90 tonn. Etter å ha seilt fra 20. juli til 2. august 1999, ble «Naniwa Maru» satt på land. Dette skipet har kahytt også på forskipet.
Brugda

Brugda er en fjellrygg i Fimbulheimen i Dronning Maud Land. Den strekker seg i øst-sørøstlig retning fra sørsiden av Jutulsessen i Gjelsvikfjella.
Brugda ble oppdaget og fotografert fra fly av den tyske antarktisekspedisjonen 1938–39 under ledelse av Alfred Ritscher. Detaljert kartlegging ble utført av norske kartografer basert på undersøkelser og flyfotografering gjennomført under Maudheimekspedisjonen og den norske antarktisekspedisjonen 1956–60.
Den har navn etter haiarten brugde.
Hvannasund

Historie

Hvannasund er første gang nevnt skriftlig i 1584. Bygda har fått navnet etter sundet mellom Viðoy og Borðoy, som bærer samme navn. Nabobygda Norðdepil ble først grunnlagt i 1866 av Poul Sivar Sivertsen, en utflytter fra Hvannasund. I 1619 strandet et skotsk smuglerskip ved Hvannasund, og eieren solgte vraket til bygdas fire bønder for 144 kilo fjær og 230 par hoser. I 1702 ble syv menn fra SS «Island» fra København berget av en båt fra Hvannasund etter at «Island» forliste nord for øyene. Bygda selv har vært rammet av to større forlis: 23. januar 1918 sank en båt fullastet med fisk, og én av de seks ombord omkom. 7. november 1946 kantret en båt av en kastevind, og tre av de fire ombord omkom. I 1893 forårsaket et voldsomt regnvær et fjellskred ved Hvannasund. Rundt halvparten av bygdas innmark ble ødelagt, og mange hus ble skadet eller ødelagt, men innbyggerne rakk å komme seg i sikkerhet.
Hvannasund ble i 1872 en del av Norðoya prestagjalds kommuna, og senere Viðareiðis, Fugloyar og Svínoyar kommuna fra 1908. I 1950 ble dagens Hvannasunds kommuna utskilt fra Viðareiðis kommuna, og de seks bygdene langs Hvannasund dannet fra da av en egen enhet med bygda Hvannasund som administrasjonssentrum. Senere har bygda Fossá blitt avfolket. 
Hvannasund har, som de fleste bygdene på Færøyene, gått fra å være et gammelt bondesamfunn til å bli et mer moderne fiskeri- og industrisamfunn. Hvannasund har utpekt seg som et godt utgangspunkt for en trygg fiskerihavn, og i 1963 startet en moderne prosesseringsbedrift opp sin virksomhet. Selv i dag omfatter det aller meste av næringslivet i bygda kyst- og havfiskeri og relaterte virksomheter. 
Den første skolen i nærområdet ble oppført i Norðdepil i 1895, og barna fra Hvannasund ble derfor rodd over sundet. En egen skole ble bygd i Hvannasund i 1932, og tjener i dag som rådhus. I 1985 ble den nye skolen bygd på Fossánes, og har går nå alle barna i kommunen til og med 7. skoleår. Elevene på ungdomstrinnet blir kjørt til Klaksvík.
Dagens Hvannasunds kirkja ble innviet i 1949. I juli 1969 ble bygda besøkt av kongeparet Frederik IX og Ingrid, som kom med kongeskipet «Dannebrog».
26. mai 2008 reiste plutselig en bølge på 2,5–3 meter seg, og traff det flate landet ved Hvannasund med stor styrke. Et par dager senere ble det meldt at en mindre tsunami hadde truffet bygda, uten at dette førte til noen menneskelige eller materielle skader.
Hjemmebrygging

Hjemmebrygging er brygging av eget øl eller egen vin på hobbybasis.

Innledning

Hjemmebrygging av øl er en tradisjon som går tilbake i lang tid. Tradisjonsrike fremgangsmåter med melting av bygg benyttes enda visse steder på Vestlandet og i Trøndelag, mens moderne hjemmebrygging har blitt populær i USA og spredt seg over verden i de siste tiårene.
Det er forbausende enkelt å brygge godt øl hjemme. Man trenger lite utstyr til å komme igang med, men som med mange andre hobbyer kan man gjøre hjemmebrygging så komplekst og dyrt som lommeboken tillater. Når man kun tar kostnaden for råvarer i betraktning kan man likevel regne med å få fremstilt øl av høy kvalitet for under 5 kr per liter.

Restriksjoner

Siden 1999, da Ølloven av 1912 ble opphevet, har det i Norge vært lov å tilvirke øl til eget bruk. Så lenge det ikke er noen penger eller kommersiell handel involvert har man også lov til å gi bort så mye man vil. For å kunne selge ølet, i egen virksomhet, må man søke kommunen om tillatelse, og da må man på forhånd ha salgs- og/eller skjenkeløyve.
For å kunne levere til salg i butikker og restauranter behøver man statlig bevilling. For å få innvilget søknad om bevilling kreves bl.a. sikkerhet for oppfyllelse av krav på alkoholavgift, at varelageret er tilfredsstillende sikret og at bevillingshaver ikke driver annen virksomhet som er uforenlig med tilvirkning av alkoholholdig drikk.

Ingredienser i øl

De vanligste ingrediensene i øl er malt (delvis spiret), humle, gjær og vann. Avhengig av hva slags smaksprofil man ønsker i et øl, er det også vanlig å tilsette ulike krydder, frukt og bær. 
Hvis man ikke ettergjærer på flaske ved å tilsette en liten mengde sukker i flasken, kan man tilsette kullsyre ved å sette på CO₂ under et trykk på ca. 1-2 bar.

Lagring

Mange hjemmebryggere foretrekker å lagre ølet sitt på fat når det modnes, noe som gjør det mye lettere å tappe seg et glass uten å åpne en hel flaske. Et vanlig fat å lagre på er Corneliusfat, som vanligvis rommer 19 liter.
Ellers er det også mange som lagrer på både vanlige ølflasker, 1 liters og 1,5 liters flasker.

Konkurranser

Norbrygg (Norsk Hjemmebryggerforening) arrangerer NM i ølbrygging hvert år, i tillegg til en egen konkurranse for juleøl. De beste tre brygg i NM i hjemmebrygging deltar vanligvis i Skandinavisk Mesterskap i hjemmebrygging i Danmark påfølgende måned, hvor de konkurrerer med innsendt øl fra Sverige og Danmark.
Ashuganj gasskraftverk

Ashuganj gasskraftverk er et gasskraftverk i Baria i Bangladesh. Det har en installert produksjonskapasitet på 725 MW fordelt på 8 (2+3+1+1+1) kokere / turbiner, som ble ferdigstilt suksessivt fra 1970 og 1986. Brenselstypen er naturgass, og utbyggingen skjedde med kapital fra blant annet Storbritannia. Dette er landets nest største kraftverk, og er offentlig eid.
Stokkafjorden

Stokkafjorden er en fjord i Vevelstad, Vefsn og Alstahaug kommune i Nordland. Fjorden er en fortsettelse av Mindværfjorden og ligger på østsiden av Trolandet på Rødøya og Flatøya. Fjorden har innløp mellom Stokka, som har gitt navn til fjorden, i sør og Lauvøyneset på Trolandet i nord. Den strekker seg 7,5 kilometer nordover til Tangsundet og innløpet til Halsfjorden.
Fra Stokka går det ferje over fjorden til Trolandet og sørover til Vågsodden på Hamnøya og Forvik ved Mindværfjorden. Tangsundet i nord går videre nordover til Vefsnfjorden.
CoreOS

CoreOS er et fritt og åpent lettvekt operativsystem basert på Linux-kjernen. Det er beregnet på dataklynger og fokusere på sikkerhet og skalerbarhet. CoreOS inneholder minimal funksjonalitet påkrevet for applikasjoner på innsiden av programvarebeholdere, sammen med innebygde mekanismer for tjenestekataloger og konfigurasjonsdeling..
Første versjon ble lansert 3. oktober 2013. Siste versjon er 1097.0.0 fra 2. juli 2016.
Vinci

Geografi

Byen er omgitt av de toskanske åsene. Landskapet består av vingårder og olivenlunder som er omtrent uendret siden Leonardos tid.

Leonardo

Leonardo da Vinci ble født den 15. april 1452 i et gårdshus rundt 3 kilometer fra byen, mellom Anchiano og Faltognano. Leonardos fullstendige navn var "Leonardo di ser Piero da Vinci", som betyr "Leonardo, sønn av Piero, fra Vinci". En halv million besøkende kommer hvert år for å besøke Leonardo-museet og Leonardos fødested.

Severdigheter

Museo Leonardiano – museet for Leonardo da Vinci. I dette museet stilles det ut noen av oppfinnelsene som er tegnet i da Vincis notatbøker.
Casa di Leonardo – Dette gårdshuset er fødestedet til Leonardo da Vinci. I det uanselige Casa di Leonardo stilles det ut reproduksjoner av Leonardo da Vincis tegninger ved huset.
Trigonogenium

Utseende

Middelsstore (12 - 15 millimeter), brede, mørke, litt metallisk glinsende praktbiller.

Utbredelse

Slekten er utbredt i Chile.
Stoke Park

Stoke Park er en gammel engelsk herregård i Buckinghamshire ved Stoke Poges. Stedets historie går tilbake til 1040. Stedet har vært eid av dronning Elisabeth I. I dag er stedet kommersielt drevet, det er en golfklubb og et hotell der.
EM i friidrett 1946 – 110 meter hekk menn

Forsøksheat

Forsøksheatene  ble avholdt 24. August.
Japan Anthropology Workshop

Japan Anthropology Workshop (JAWS) ble utviklet ut av en voksende internasjonal interesse for antropologi om Japan", og den første konferansen ble arrangert i Oxford i mars 1984. Det er nå en årlig konferanse arrangert over hele verden, og i 2007 ble den arrangert av professor Arne Røkkum ved Universitetet i Oslos Kulturhistorisk museum.
Det grovmaskede nettet

Om serien

Den ble spilt inn i Karlskrona i Blekinge län.
Serien ble utgitt på DVD i Sverige 14. juni 2006.

Handling

Gymnaslæreren Jan Miller våkner en dag opp i kraftig bakrus. Hustruens plass i sengen ved siden av ham er tom og prydelig redd opp. I baderommet gjør Miller en fryktelig oppdagelse: Hustruen ligger død i det vannfylte badekaret.
Politiet ankommer under ledelse av førstebetjent Van Veeteren. Han kan raskt konstatere at det ikke handler om et ulykkestilfelle. Ektemannen Miller blir brakt inn til forhør, men sier at han ikke husker noe. Førstebetjent Van Veeteren begynner å ane at saken er betydelig mer komplisert enn det han først trodde og at den mørke sannheten ligger dypt skjult i fortiden.
Planopus

Utseende

Middelsstore, lange og slanke, mørkt rødlige trebukker, dekkvingene er mørke og kan ha metallisk glans. Antennene er tynne og noe over halvparten så lange som kroppen. Pronotum er nokså sylindrisk, et stykke bak midten av hver sidekant med en kraftig pigg, dekkvingene er reduserte til smale, sprikende fliker som ikke dekker bakkroppen. Beina er lange og tynne.

Levevis

Disse billene har larver i hardt, dødt trevirke. De voksne billene tar trolig ikke næring til seg. De er livlige insekter som flyr godt.

Ubredelse

Artene er utbredt i Chile og Argentina.
28. strategiske missildivisjon

28. strategiske missildivisjon er en divisjon i 27. strategiske rakettarmé i Kozelsk i Kaluga oblast.  Divisjonen var lenge planlagt nedlagt fordi han ligger nær den russiske hovedstaden, Moskva. Et eventuelt fiendtleg atomangrep mot divisjonen ville derfor få store konsekvenser. Denne planen ble reversert i 2008. Divisjonen fikk siloversjonen av SS-29 i 2014, men hadde i 2016 bare et regiment med slike våpen. Dessuten finnes en rekke støtteelement, mellom annet en bataljon for etterretning og vakthald.